《续苦雨行二首 其一》
元代·方回

龙至六爻为亢龙，三三为九其数穷。三日为霖今九日，便晴田数亦无及。

全吴富庶推第一，谁信杭州无米籴。邻翁耳语某所有，夜持布囊分一斗。

老夫但笑不敢嗔，尧九年水无饥民。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。